錢守廉

錢守廉，字陸石，號雪瀾，河南信陽縣人，明朝政治人物、同進士出身。

生平
萬曆四十六年（1618年）舉戊午科河南鄉試，天啓五年（1625年）乙丑科進士，授太常寺博士，崇祯三年（1630年）同考順天府鄉試，所取劉士琏等皆名士。四年擢山西道監察御史，巡按廣東、陝西，呕血卒于任，年仅49岁，贈太仆寺卿《信阳州志》：錢守廉，字陸石，别號雪澜。戊午舉於鄉，乙丑成進士。授太常博士。崇祯庚午分順天秋闱，所取劉士琏等皆名士。考選御史。巡方廣東，推官知縣某某以貪墨聞，守廉下車即劾褫之。有爲蠱術者，黨類二百餘人，遍散蠱毒於飲食中，歲餘毒發，延術人調治，愈者辄勒分其家貲之半，粤人苦之，守廉窮治，黨與盡，置之法，且刊刻其解救之方以示，人賴以活。羣不逞多扛富室子以去，勒索金貲，慾餍而後出之。守廉以舊法太輕，故不畏。上疏謂宜如東北响馬例，獲者誅。無時報可。定为律。勒贖之風遂息。海上多警。閩粤騷動。守廉設法勒禦。招其渠。海波以寧。後其人克以功名顯。黎人煽亂。守廉奏：合粤西南贛諸兵削平之。不解带者數月。既平。慮地山险。易以藪奸。奏建連平州、鎭平縣二城控制之。修建之費數十萬金。咸出自蠲俸勸募。不費朝家一錢。事竣歸。适中州寇亂。會勒諸將驕蹇。多縱士掳掠。守廉道值載婦女以行者。問知爲某某两大帥部也。立疏劾之。嚴旨切責。羣帥膽落。入都再巡陝右。秦撫甘某罷癃不事事，守廉彈之去。内堵贼氛。外饬邊防。日夜焦勞。遂病嘔血。卒於任。年四十九。撫臣某、總理洪公承疇交疏入奏。有鞠躬盡瘁，死而後已之語。上亦稔鑒忠勤，有意大用。聞奏震悼，加贈太僕寺正卿。舊時信陽衛。有宣軍。每年赴宣。即以不能塞寒死。相戒爲畏途。守廉疏定折價。軍人咸以爲再生。其他居鄉赈饥、製炮、修學宮、濟寒士。所費無慮數千金。至今梓里德之。祀鄉賢祠。

家族
父錢濟博，儀封縣訓導。弟錢守儉，訓導。

參考

Category:明朝監察御史
Category:信陽人